Care sunt edilii care își vor împărți timpul între primărie și instanțe.
Piedone a fost condamnat la 8 ani și jumătate în dosarul Colectiv. Judecat pentru corupție, primarul din Baia Mare a fost reales. DNA l-a trimis în judecată pe Cătălin Cherecheș pentru luare de mită.
Înainte să-și primească mandatul de primar al Sectorului 5, Piedone va ajunge în fața judecătorilor. Mâine e termen în apelul din procesul Colectiv. În primă instanță fostul primar de la 4 a primit opt ani și jumătate de închisoare. Piedone mai are o condamnare, dar cu suspendare – 1 an pentru că a favorizat firma fiilor săi, pe când era șef la Sectorul 4. Și Cătălin Cherecheș, reales în Baia Mare pentru a treia oară, își va împărți timpul între primărie și instanțe. DNA l-a trimis în judecată pentru luare de mită, iar ANI spune despre Cherecheș că nu poate justifica aproape 3 milioane de lei din avere. În 2016, el a câștigat alegerile cu 70%, deși era în arest preventiv.